<classify> Yanga ilitua jana Pemba ikitokea Mauritius ilikokuwa na mchezo wa raundi ya awali ya Ligi ya Mabingwa Afrika dhidi ya Cercle de Joachim mwishoni mwa wiki ambapo ilishinda bao 1-0.Kwa mujibu wa Mkuu wa Idara ya Habari na Mawasiliano wa Yanga, Jerry Muro, kikosi hicho kimetua salama na leo kitaanza mazoezi rasmi kuelekea katika mchezo huo dhidi ya Simba.Tunashukuru Mungu tumerudi na ushindi salama, na sisi tunaangalia mchezo wetu ujao dhidi ya Simba, kwa hiyo kocha ataendelea na program ya mazoezi kesho leo kujiwinda dhidi ya Simba, alisema.Kwa upande wa kocha wa Yanga, Hans van Pluijm alisema ana imani ushindi waliopata watauendeleza katika mchezo ujao wa ligi.Alisema kushinda kila mchezo ndio lengo lao hivyo wanajipanga kuhakikisha wanapata pointi tatu na kujiweka katika nafasi nzuri ya kutetea taji la ubingwa wa ligi.Timu hiyo kila inapokaribia kucheza na Simba huweka kambi Zanzibar kujiwinda dhidi ya mtani wake na kuhakikisha inaibuka na ushindi.Halikadhalika kwa Simba nao hupenda kuweka kambi maeneo ya huko hasa inapokutana na Yanga, kwa madai kuna mazingira mazuri ya kumuandaa mchezaji kisaikolojia.Katika mchezo wa raundi ya kwanza Yanga iliwafunga watani zao mabao 2-0, na hivyo Simba kuahidi kulipiza kisasi katika mchezo wa raundi ya pili.  <topic>: MICHEZO 